Proemtoebak

Proemtoebak is e saoërt toebak dae geproemd of gekauwd wert. Bies d'r Twiede Waeltkrèèg waor dizze toebak populair oonder de mansluuj. 't Gebruuk is övergenaome van de indiane en nao de oontdèkking van Amerika in Europa geïntroduceerd. E bekaand merk proemtoebak heesjt dan ooch Red Man. Es me d'r toebak nao gebruuk kwiet moes dat sjpuujde me dat, zjuus wie de vlume, in 'ne kwispedoor.

Allewiel wert in Europa allèng nog in Zjwede en Noorwege proemtoebak gebruukt, d'r snus. Dizze proemtoebak is in de res van de EU verbaoje ömdat 't kaankerverwekkend is, zjuus wie toebak dae me rókt.